Dizanje tegova
Dizanje tegova, također nazvano dizanje tegova olimpijskim stilom, ili olimpijsko dizanje tegova, jeste sportska disciplina u modernom olimpijskom programu u kojem sportisti pokušavaju pojedinačno podići maksimalne težine tegova koji se sastoje od dvoručnih tegova natovarenih teškim pločama. Takmičenje se sastoji od dva dizanja, i to redom trzaj i izbačaj. Svaki dizač ima po tri pokušaja za svaku vrstu dizanja, i kombinovani zbir dva najveća uspješna dizanja određuje ukupni rezultat u okviru kategorije tjelesne težine. Kategorije tjelesne težine su različite za muške i ženske takmičare. Dizač koji ne uspije u najmanje jednom trzaju i jednom izbačaju nije ispunio uslov za zbir, i zato je označen kao "nekompletan" na takmičenju.  Sport je pod kontrolom Međunarodne federacije dizanja tegova (IWF). Bazirana je u Budimpešti, i osnovana je 1905.